— Згодна з існуючым заканадаўствам, Нацыянальны банк не мае права ўмешвацца ў працэнтную палітыку банкаў. Ім дадзена права пры заключэнні крэдытнай дамовы з кожным канкрэтным крэдытаатрымальнікам вызначаць самастойна памер, перыядычнасць налічэння і тэрміны выплаты працэнтаў і платы за карыстанне крэдытам, калі яе аплата прадугледжана крэдытнай дамовай. Але працэнтныя стаўкі пры размяшчэнні банкамі крэдытаў вызначаюцца, зыходзячы з кошту прыцягнення рэсурсаў, у тым ліку грашовых сродкаў ва ўклады, і залежаць ад сітуацыі на крэдытна-дэпазітным рынку. Таму калі інфляцыя будзе складаць 19-22%, стаўка рэфінансавання дасягне запланаваных 20-23%, то будуць складзены ўсе перадумовы для зніжэння кошту крэдытаў і для прадпрыемстваў, і для насельніцтва.